Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut Euroopa parlamendi ja Nõukogu otsus millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus” millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2007/0557 lõplik - COD 2005/0040 */





[pic] | EUROOPA ÜHENDUSTE KOMISJON | Brüssel 20.9.2007 KOM(2007) 557 lõplik 2005/0040 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU OTSUS millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus” MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2005/0040 (COD) KOMISJONI ARVAMUSEÜ asutamislepingu artikli 251 lõike 2 kolmanda lõigu punkti c aluselEuroopa Parlamendi muudatuste kohtanõukogu ühises seisukohas, mis käsitlebettepanekut EUROOPA PARLAMENDI JA NÕUKOGU OTSUS millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus” 1. Sissejuhatus EÜ asutamislepingu artikli 251 lõike 2 kolmanda lõigu punktis c on sätestatud, et komisjon esitab arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse Euroopa Parlamendi tehtud ainsa muudatusettepaneku kohta. 2. Taust Komisjon võttis ettepaneku vastu 6. aprillil 2005 ning edastas selle Euroopa Parlamendile ja nõukogule 26. aprillil 2005. Majandus- ja Sotsiaalkomitee võttis komisjoni ettepaneku kohta vastu arvamuse 19. jaanuaril 2006. Euroopa Parlament võttis 14. detsembri 2006. aasta täiskogu istungil esimesel lugemisel vastu 7 muudatusettepanekut. Nõukogu võttis oma ühise seisukoha vastu 13. juunil 2007. Komisjon võttis nõukogu ühist seisukohta käsitleva teatise vastu 19. juunil 2007. Euroopa Parlament võttis 11. juuli 2007. aasta täiskogu istungil teisel lugemisel vastu ühe muudatusettepaneku. 3. ETTEPANEKU EESMÄRK Komisjoni ettepaneku eesmärk on luua eriprogramm „Tsiviilõigus”, mille eesmärgid on: a) õigusalase koostöö edendamine, et anda panus vastastikusel tunnustamisel ja usaldusel rajaneva tõelise Euroopa õigusala loomisse tsiviilasjades; b) piiriüleste tsiviilmenetluste sujuvat toimimist takistavate tõkete kõrvaldamise edendamine liikmesriikides, c) üksikisikute ja ettevõtjate igapäevase elu parandamine, võimaldades neil kasutada oma õigusi kõikjal Euroopa Liidus, edendades eelkõige õiguskaitse kättesaadavust; d) õigus- ja haldusasutuste ning juristide vaheliste kontaktide, teabevahetuse ja koostöövõrkude loomise parandamine, sealhulgas õigusalase koolituse toetamise abil, eesmärgiga parandada selliste ametiasutuste ja spetsialistide vahelist vastastikust mõistmist. 4. Komisjoni arvamus Euroopa Parlamendi muudatusettepanekute kohta 4.1. Muudatusettepanekud, mille komisjon tervikuna heaks kiidab Komisjon kiidab heaks Euroopa Parlamendi tehtud ainsa muudatusettepaneku . Selle muudatusettepanekuga soovitakse lisada preambulisse uus põhjendus, mille teksti üle peeti läbirääkimisi nõukogu ja komisjoniga ning mis käsitleb Euroopa Parlamendi teavitamist otsusega ettenähtud korralduskomitee tööst. Samuti tegi komisjon täiskogus hääletamise käigus järgmise avalduse: „Euroopa Parlamendi ja nõukogu otsuse (millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus”) rakendusmeetmetega seoses kohustub komisjon lisaks sellele, et ta edastab ülalnimetatud eriprogrammi käsitlevad iga-aastased tööprogrammi kavad komiteemenetluse dokumentide registri kaudu, neid erandkorras edastama ka võimalikult kiiresti asjaomasele parlamendikomisjoni esimehele. Samuti teavitab komisjon võimalikult kiiresti Euroopa Parlamenti komiteede koosolekul tehtud muudatustest.” 5. Kokkuvõte Vastavalt asutamislepingu artikli 250 lõikele 2 muudab komisjon oma ettepanekut eespool nimetatud tingimuste kohaselt.